Kate Bush
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Kate Bush er en britisk komponist, pianist og sanger som skapte sin egen stil da hun platedebuterte som 19-åring. Hennes pianospill og unike stemme, som går over fire oktaver, har blant annet inspirert Tori Amos, Sinéad O'Connor og Björk. Tekstene er preget av hennes interesse for det overnaturlige, og musikken har på de siste platene vært mindre kommersiell. Hennes sanger er ofte svært originale, og hun skiller seg også ut ved sin bruk av «uvanlige» instrumenter og sin særegne måte å synge på.
Hun ble oppdaget av David Gilmour fra Pink Floyd og slo gjennom i 1978 med den listetoppende popsinglen Wuthering Heights og albumet The Kick Inside. Også de neste albumene ble kritikersuksesser: Lionheart (1978), Never For Ever (1980), The Dreaming (1982), Hounds Of Love (1985), The Sensual World (1989), The Red Shoes (1993) og, etter en lang pause, Aerial (2005). Alle har solgt meget bra i blant annet Storbritannia og Norge.I 2011 overrasket den lite produktive Kate Bush med å gi ut to album: Director's Cut besto av nyinnspillinger av høydepunkter fra The Sensual World og The Red Shoes, mens 50 Words For Snow hadde vinter som tema. I august–oktober 2014 holdt Kate Bush 22 konserter i London – de første på 35 år. Disse avfødte livealbumet Before The Dawn (2016).Sommeren 2022 gikk 1985-singlen Running Up That Hill til topps i Storbritannia takket være medvirkningen i TV-serien Stranger Things. Største britiske hits Wuthering Heights (1978)  The Man With The Child In His Eyes (1978)  Babooshka (1980)  Sat In Your Lap (1981)  Running Up That Hill (1985)  Don't Give Up (1986; duett med Peter Gabriel)  The Sensual World (1989)  Rocket Man (1991)  Rubberband Girl (1993)  King Of The Mountain (2005) Les mer i Store norske leksikon musikk musikk i Storbritannia og Nord-Irland Eksterne lenker Kate Bush